Fjellplantene i Norge har to adskilte utbredelsesområder, nemlig Jotunheimen/Dovrefjell i Sør-Norge og i Nord-Norge et område fra Junkerdalen til Finnmark. Noen av fjellartene i landet har en , hvilket vil si at de vokser i begge disse to fjellpartiene i nord og sør. Mellom disse to områdene er det et stort areal hvor de ikke påtreffes. Rago nasjonalpark tilhører det nordlige vokseområdet. Noen av de bisentriske artene som er funnet i Rago er rypebunke, rabbetust, rabbstarr, blindurt, issoleie, snøsoleie, gullrublom, lapprublom, lapprose, småsøte, kalklok og fjellkurle. En annen gruppe fjellplanter har , noe som betyr at de bare finnes i enten det sørlige eller nordlige fjellområdet. I Rago er de unisentrisk artene som er registrert dvergrublom, lodnemyrklegg, brannmyrklegg, svartbakkestjerne, sølvkattefot og skjeggstarr.